夜聞松聲有感
作者：陸游
朝代：宋

paragraphs: 清晨放船落星石，大風吹颿如箭激。
回頭已失廬山雲，却上吳城觀落日。
夜深龍歸擘祠門，入木數寸留爪痕。
明朝就視心尚慄，腥風卷地雷霆奔。
歸船買酒持自慰，性命平生驚屢戲。
固知神怒有定時，波紋蹙作魚鱗細。
如今衰病臥林坰，霜覆茆簷月滿庭。
松聲驚破三更夢，猶作當時風浪聽。